Клубакавярню, дарэчы, прыдумалі берасцейцы Аксана Бровач і Арцём Кір’янаў. Яны прапанавалі стварыць у Брэсце кавярню без алкаголю, затое з творчай пляцоўкай. На другі дзень нашы героі трохі перадумалі і агучылі ўжо другі праект – хостэл з усё той жа творчай пляцоўкай. “Нас эксперты вельмі падтрымалі, і мы вырашылі рызыкнуць,– распавядае Аксана Бровач.– Хостэл мы таксама хацелі ўжо даўно, але, шчыра кажучы, баяліся прэзентаваць менавіта на гэтым інвесце”. Каманда Аксаны і Арцёма была прызнаная лепшай, а праект зацікавіў ажно двух інвестараў. Праўда, пакуль пра нешта дакладнае гаварыць яшчэ рана. Калі судзіць па баявым настроі аўтараў, першы ў Брэсце хостэл у нас будзе.